
RAPORT

asupra proiectului de Lege privind aprobarea Ordonanţei de urgenţă a Guvernului nr.172/2000 pentru completarea Legii nr.203/1999 privind permisele de muncă

În urma examinării proiectului de Lege privind aprobarea Ordonanţei de urgenţă a Guvernului nr.172/2000 pentru completarea Legii nr.203/1999 privind permisele de muncă, în şedinţa din 14 martie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următorul amendament:
Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
(din ordonanţă)

Articolul I, punctul 1, alineatul 2, litera e)

e) sunt membri de familie – soţ, soţie – ai unor cetăţeni români cu domiciliul în România.


Se propune introducerea în Legea de aprobare, după punctul 1, a unui punct nou, 2, cu următorul cuprins:

“2. La punctul 1, articolul 2 alineatul (2) litera e) va avea următorul cuprins:”

“e) sunt membri de familie – soţ, soţie, copii – ai cetăţenilor români cu domiciliul în România.”

Autor: dl deputat Kerekes Karoly


Pentru a se institui un tratament egal cu persoanele menţionate la litera d) a aceluiaşi alineat.

În cursul dezbaterii în comisie, următoarul amendament nu a fost acceptat:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
(din ordonanţă)

Articolul I, punctul 1, alineatul 2, litera c)

c) au intrat în ţară în scop de afaceri;
D-na deputat Smaranda Dobrescu propune eliminarea textului.
Argumente pentru susţinere:

Pentru a ocroti locurile de muncă ale cetăţenilor români.
Argumente pentru respingere:

S-a considerat că este necesară precizarea, în forma propusă de Senat, tocmai pentru a putea controla accesul cetăţenilor străini la dreptul de muncă în România.

